Toidu ohutus
21. mai 2015
Tere!
Mul tekkis küsimus seoses sellega, et kui ohtlik on hallitanud toidu söömine rasedale? Nimelt, sõin ma täna hommikul leiba, mis oli hallitanud ehk siis õhtul alles avastasin leivalt rohelised ja ümmargused täpid. Mida võib tekitada hallitanud toidu söömine ja kui ohtlik see on rasedale ja lootele?
Spetsialist vastab:Tagli Pitsi
Kui sõite leiba väheses koguses ja teil ei tekkinud mingeid nähtusid (kõhulahtisus vms), siis ei maksa karta. Edaspidi tasub siiski hallitanud toodete söömist vältida, sest pikaajalisel tarvitamisel võivad hallitusseente toksiinid organismis kuhjuda ning suurendada vähiriski.